CELEX: 62005CA0284
Language: et
Date: 2009-12-15 00:00:00
Title: Kohtuasi C-284/05: Euroopa Kohtu (suurkoda) 15. detsembri 2009 . aasta otsus — Euroopa Komisjon versus Soome Vabariik (Liikmesriigi kohustuste rikkumine — Sõjavarustuse maksuvaba import)

27.2.2010   
            
            
               ET
            
            
               Euroopa Liidu Teataja
            
            
               C 51/2
            
         Euroopa Kohtu (suurkoda) 15. detsembri 2009. aasta otsus — Euroopa Komisjon versus Soome Vabariik
   (Kohtuasi C-284/05) (1)
   
   (Liikmesriigi kohustuste rikkumine - Sõjavarustuse maksuvaba import)
   2010/C 51/02
   Kohtumenetluse keel: soome
   
      Pooled
   
   
      Hageja: Euroopa Komisjon (esindaja(d): G. Wilms ja P. Aalto)
   
      Kostja: Soome Vabariik (esindajad: T. Pynnä, E. Bygglin, J. Heliskoski ja A. Guimaraes-Purokoski)
   
      Kostja toetuseks menetlusse astujad: Taani Kuningriik (esindaja: J. Molde), Saksamaa Liitvabariik (esindajad: M. Lumma ja U. Forsthoff), Kreeka Vabariik (esindajad: E. M. Mamouna ja K. Boskovits), Itaalia Vabariik (esindaja: I. M. Braguglia, avvocato dello Stato G. De Bellis), Portugali Vabariik (esindaja: L. Inez Fernandes), Rootsi Kuningriik (esindaja: A. Falk)
   
      Kohtuasja ese
   
   Liikmesriigi kohustuste rikkumine — Nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ (EÜT L 155, lk 1) artiklite 2, 9, 10 ja 11, ja pärast 31. maid 2000 nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom artiklite 2, 9,10 ja 11 rikkumine — Sõjalise otstarbega kaupade ja kahese kasutusega (sõjalisel- ja tsiviilotstarbel kasutatavate) kaupade importimine tollimaksuvabalt.
   
      Resolutsioon
   
   
               1.
            
            
               Kuna Soome Vabariik vabastas 1998–2002 aastal toimunud sõjavarustuse impordi tollimaksust, on ta rikkunud kohustusi, mis tulenevad EÜ artiklist 26, nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, artiklist 20 ja seega ühisest tollitariifistikust, ning kuna nimetatud liikmesriik keeldus arvutamast, kindlaks määramast ja Euroopa Komisjonile kättesaadavaks tegemast kõnealuse impordiga seotud omavahendite summat ning keeldus maksmast viivitusintressi nende omavahendite Euroopa Komisjonile kättesaadavaks tegemata jätmise eest, on ta rikkunud kohustusi, mis tulenevad nõukogu 29. mai 1989. aasta määruse (EMÜ, Euratom) nr 1552/89, millega rakendatakse otsus 88/376/EMÜ, Euratom ühenduste omavahendite süsteemi kohta, muudetud nõukogu 8. juuli 1996. aasta määrusega (EÜ, Euratom) nr 1355/96, artiklitest 2 ja 9–11, ning kohustusi, mis tulenevad nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom, artiklitest 2 ja 9–11.
            
         
               2.
            
            
               Mõista kohtukulud välja Soome Vabariigilt.
            
         
               3.
            
            
               Jätta Taani Kuningriigi, Saksamaa Liitvabariigi, Kreeka Vabariigi, Itaalia Vabariigi, Portugali Vabariigi ja Rootsi Kuningriigi kohtukulud nende endi kanda.
            
         
      (1)  ELT C 271, 29.10.2005.